pythainlp/thai_wikipedia_clean_20230101 huggingface dataset:
พระเยซูทรงบอกกับผู้ที่สมัครใจจะติดตามพระองค์ว่า พระองค์เสด็จมาไม่ใช่เพื่อทำให้ชีวิตของผู้ติดตามพระองค์สะดวกสบายขึ้น แต่มาเพื่อทำให้พวกเขาเหล่านั้นยิ่งใหญ่ และได้รับพระสิริรุ่งโรจน์เช่นเดียวกับพระองค์ เนื่องจากการปฏิบัติตามวิถีทางของพระองค์ ย่อมมีโอกาสถูกผู้มีใจหยาบช้าข่มเหง ใส่ร้าย หรือแม้แต่กระทำอันตราย ด้วยเหตุที่ไปขัดผลประโยชน์อันไม่ชอบธรรมต่างๆ หรือแม้แต่เพียงไม่พอใจเมื่อทราบว่าเป็นผู้ที่นับถือในองค์พระเยซู ผู้ที่ถูกข่มเหงเพราะความเชื่อที่เขามีต่อพระองค์ หรือเพราะการกระทำความดีตามพระวาจาของพระองค์ ย่อมจะได้รับบำเหน็จในสวรรค์ และแม้ว่าเขาผู้นั้นจะยังมีชีวิตอยู่ในโลกนี้ แต่แผ่นดินสวรรค์ก็เป็นของเขาก่อนแล้วโดยสมบูรณ์
คอร์เทกซ์รับความรู้สึก
คำว่า คอร์เทกซ์รับความรู้สึก  อาจหมายถึงคอร์เทกซ์รับความรู้สึกทางกายปฐมภูมิ
หรืออาจหมายถึงคอร์เทกซ์ปฐมภูมิและทุติยภูมิของประสาทสัมผัสต่าง ๆ (ซึ่งแต่ละชนิดมีสองคอร์เทกซ์ คือในสมองซีกซ้ายและขวา)
รวมทั้งคอร์เทกซ์สายตา (visual cortex) ในสมองกลีบท้ายทอย, คอร์เทกซ์การได้ยิน (auditory cortex) ในสมองกลีบขมับ,
คอร์เทกซ์การได้กลิ่นปฐมภูมิ (primary olfactory cortex) ซึ่งอยู่ที่ uncus ของ Piriform cortex ซึ่งเป็นส่วนของคอร์เทกซ์กลีบขมับ,
คอร์เทกซ์การลิ้มรส (gustatory cortex) ซึ่งเป็นส่วนของ insular cortex,
และคอร์เทกซ์รับความรู้สึกทางกายปฐมภูมิ (primary somatosensory cortex) ซึ่งอยู่ที่ด้านหน้าของสมองกลีบข้าง
ส่วนด้านหน้าต่อจากคอร์เทกซ์รับความรู้สึกทางกายปฐมภูมิก็คือคอร์เทกซ์รับความรู้สึกทางกายสัมพันธ์ (somatosensory association cortex)
ซึ่งประสานข้อมูลความรู้สึกจากคอร์เทกซ์รับความรู้สึกทางกายปฐมภูมิ (รวมทั้งอุณหภูมิและแรงกดเป็นต้น)
เพื่อที่จะสร้างความเข้าใจเกี่ยวกับวัตถุที่กำลังสัมผัส
ส่วนด้านล่างของสมองกลีบหน้ามีป่องกลิ่น (olfactory bulb) ซึ่งรับข้อมูลความรู้สึกจากเส้นประสาทรับกลิ่นแล้วส่งข้อมูลนั้นไปยังเขตต่าง ๆ ในสมอง
แต่ว่า ข้อมูลของกลิ่นทั้งหมดไม่ได้ไปทางคอร์เทกซ์รับกลิ่นอย่างเดียว
มีการส่งใยประสาทรับกลิ่นบางส่วนไปยังโครงสร้างต่าง ๆ ในระบบลิมบิกโดยตรง
และบางส่วนก็ส่งไปยังเขตเหนือเบ้าตา (supraorbital) ของสมองกลีบหน้า
การเชื่อมต่อกับระบบลิมบิกโดยตรงแบบนี้ เป็นเอกลักษณ์ของระบบรับกลิ่น
เขตคอร์เทกซ์ที่เกี่ยวข้องกับการได้ยิน การเห็น การได้กลิ่น และการรับความรู้สึกทางกาย (คือความรู้สึกสัมผัสและการรับรู้อากัปกิริยาเป็นต้น)
อยู่ที่ด้านข้างของร่องด้านข้าง (lateral fissure) และด้านหลังของร่องกลาง (central sulcus)
ซึ่งก็คือ อยู่ไปทางส่วนหลังของสมอง
ส่วนเขตคอร์เทกซ์ที่เกี่ยวข้องกับการลิ้มรสอยู่ที่ด้านหน้าของร่องกลาง
ให้สังเกตว่า ร่องกลางนั้นแบ่งคอร์เทกซ์สั่งการปฐมภูมิ (primary motor cortex ซึ่งอยู่ที่รอยนูนก่อนร่องกลางที่ด้านหลังของสมองกลีบหน้า)
จากคอร์เทกซ์รับความรู้สึกทางกาย (ซึ่งอยู่บนรอยนูนหลังร่องกลางที่ด้านหน้าของสมองกลีบข้าง)
คอร์เทกซ์รับความรู้สึกทางกายมีหน้าที่เกี่ยวกับความรู้สึกทางกาย สิ่งเร้าทางตา และแผนการเคลื่อนไหว
เปลือกสมองส่วนรับความรู้สึก
รายชื่อธงในประเทศเอกวาดอร์
เบื้องล่างนี้แสดงข้อมูลธงต่างๆ ที่ใช้ในเอกวาดอร์ สำหรับเนื้อหาเกี่ยวกับธงชาติสามารถศึกษาได้จากบทความธงชาติเอกวาดอร์
วรนันท์ จันทรัศมี (ชื่อเล่น:จุ้มจิ้ม) เป็นทายาทนักธุรกิจหมื่นล้าน และ นักแสดงชาวไทย เป็นลูกสาวคนโตของ คุณเนตร จันทรัศมี เจ้าของศูนย์การค้าไดอาน่า คอมเพล็กซ์ หาดใหญ่ในเครือพิธานกรุ๊ป จบการศึกษาคณะเศรษฐศาสตร์ มหาวิทยาลัยธรรมศาสตร์ เกียรตินิยมอันดับ 1 ปัจจุบัน นอกจากสวมบทบาทดารา พิธีกร ยังรับตำแหน่งผู้จัดการฝ่ายการตลาดและพัฒนาธุรกิจ ดูแลด้านการตลาด ชีวิตส่วนตัว สมรสกับ ภัทร จึงกานต์กุล อดีตผู้ประกาศข่าวช่อง 7 ทายาทเจ้าสัว บริษัท เบน-เฮอร์ โปรดักส์ เมื่อ 24 พฤศจิกายน 2561 ,
พรพิชญ์ พัฒนกุลเลิศ
แพทย์หญิงพรพิชญ์ พัฒนกุลเลิศ (เกิด 25 สิงหาคม พ.ศ. 2497) อดีตสมาชิกสภาผู้แทนราษฎรจังหวัดนราธิวาส 3 สมัย
แพทย์หญิงพรพิชญ์ พัฒนกุลเลิศ เกิดเมื่อวันที่ 25 สิงหาคม พ.ศ. 2497 เป็นบุตรของนายวัลลภ กับ นางจริยา พึ่งธรรมเดช สำเร็จการศึกษา แพทยศาสตรบัณฑิต จาก จุฬาลงกรณ์มหาวิทยาลัย และ รัฐศาสตรมหาบัณฑิต จาก มหาวิทยาลัยธรรมศาสตร์
แพทย์พรพิชญ์เคยรับราชการเป็นแพทย์หญิงที่โรงพยาบาลนราธิวาส ก่อนที่จะเข้าสู่วงการการเมือง ด้วยการเป็นสมาชิกสภาเทศบาลเมืองนราธิวาส ในปี พ.ศ. 2533 ซึ่งต่อมา ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกเรื่อยมา รวม 3 ครั้ง
แพทย์หญิงพรพิชญ์ พัฒนกุลเลิศ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
แฮพพีนิสชาร์จ พรีเคียว!
อนันต์ สุขสันต์
จ่าสิบเอก อนันต์ สุขสันต์ (เกิด 11 กุมภาพันธ์ พ.ศ. 2478) อดีตหัวหน้าพรรคพิทักษ์ไทย อดีตสมาชิกสภาผู้แทนราษฎรจังหวัดชัยนาท 5 สมัย และ อดีตสมาชิกสภาผู้แทนราษฎรแบบบัญชีรายชื่อ
อนันต์ สุขสันต์ เกิดเมื่อวันที่ 11 กุมภาพันธ์ พ.ศ. 2478 เป็นบุตรของนายปั่น กับ นางสมบูรณ์ สุขสันต์ คู่สมรส คือ นางมะลิ สุขสันต์ และมีบุตร-ธิดาด้วยกันทั้งหมด 4 คน สำเร็จการศึกษาระดับปริญญาโท จากมหาวิทยาลัยสุโขทัยธรรมาธิราช นอกเหนือจากการเป็นนักการเมืองแล้ว ยังประกอบธุรกิจส่วนตัวเป็นเจ้าของธุรกิจอสังหาริมทรัพย์ ทำธุรกิจเกี่ยวกับการซื้อ-ขายจัดสรรที่ดิน และทำธุรกิจหมู่บ้านจัดสรรหลายรุ่น
จ่าสิบเอก อนันต์ ในอดีตเคยรับราชการทหาร ต่อมาเข้าสู่วงการการเมือง ด้วยการเป็นสมาชิกสภาผู้แทนราษฎรครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมา รวม 5 ครั้ง ในสังกัดพรรคพิทักษ์ไทย พรรคกิจสังคม พรรคชาติไทย ตามลำดับ
จ่าสิบเอก อนันต์ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 57 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมานายประชา มาลีนนท์ ลาออก จ่าสิบเอกอนันต์ จึงได้รับเลื่อนขึ้นมาเป็นแทน
จ่าสิบเอก อนันต์ เคยลงสมัครรับเลือกตั้งสมาชิกวุฒิสภา ในปี พ.ศ. 2549 แต่ไม่ได้รับเลือกตั้ง
จ่าสิบเอก อนันต์ เคยเป็นกรรมการบริหารพรรคธรรมสังคม ในปี พ.ศ. 2517
จ่าสิบเอก อนันต์ เคยถูกกล่าวหาในคดีร่วมกันฆ่าศรายุทธ ชะนะกุล อดีต ส.ส.ชัยนาท แต่เขาพ้นจากความผิดในคดีดังกล่าว
จ่าสิบเอก อนันต์ สุขสันต์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
ลิซา เฮด
ร้อยเอกหญิง ลิซา เจด เฮด (; 30 พฤศจิกายน ค.ศ. 1981 — 19 เมษายน ค.ศ. 2011) เป็นนายทหารกองทัพอังกฤษ เธอเป็นเจ้าหน้าที่ทำลายล้างวัตถุระเบิดหญิงคนแรกที่ถูกสังหารในขณะปฏิบัติหน้าที่ เธอเสียชีวิต ณ วันที่ 19 เมษายน ค.ศ. 2011 ขณะอายุได้ 29 ปี ภายหลังจากการได้รับบาดเจ็บอย่างสาหัสเมื่อครั้งเข้าประจำการในประเทศอัฟกานิสถาน ในช่วงที่เธอเสียชีวิต ร้อยเอกหญิงเฮดเป็นนายทหารหญิงคนแรกและเป็นเจ้าหน้าที่หญิงชาวอังกฤษคนที่สองที่เสียชีวิตในประเทศอัฟกานิสถาน นับตั้งแต่ปี ค.ศ. 2001 ต่อจากซาราห์ ไบรอันท์ และเป็นสมาชิกของกองกำลังติดอาวุธที่เสียชีวิตในลำดับที่ 364
เธอเกิดที่ฮัดเดอร์สฟิลด์ เวสต์ยอร์คเชียร์ และได้เข้าเรียนที่วิทยาลัยกรีนเฮด รวมถึงเข้าศึกษาสาขาชีววิทยามนุษย์ที่มหาวิทยาลัยฮัดเดอร์สฟิลด์ ก่อนที่จะเข้าศึกษาต่อที่โรงเรียนนายร้อยทหารบกแซนด์เฮิร์ทซ์ เธอได้เข้าประจำการในประเทศอิรัก และอัฟกานิสถานในฐานะเจ้าหน้าที่ประสานงานการขนส่งทางอากาศกับเหล่าพลาธิการ ก่อนที่จะได้รับการโอนไปยังกองทหารหน่วยทำลายล้างวัตถุระเบิด (อีโอดี) 321 กรมสรรพาวุธวัตถุระเบิดที่ 11 เหล่าพลาธิการ ร่วมกับผู้ที่เธอเคยร่วมประจำการในไอร์แลนด์เหนือ โดยเธอได้รับการเคลื่อนพลไปยังอัฟกานิสถานในวันที่ 27 มีนาคม ค.ศ. 2011 ที่ซึ่งเธอเป็นผู้ชำนาญด้านการทำลายล้างวัตถุระเบิดและประสบความสำเร็จในฐานะ "ผู้ปฏิบัติการกู้ภัยคุกคามจากระเบิดแสวงเครื่องระดับสูง"
เธอได้รับบาดเจ็บสาหัสในนาห์ร-อี-ซาราจ์ ที่จังหวัดเฮลมานด์เมื่อวันที่ 18 เมษายน ค.ศ. 2011 ซึ่งเป็น 22 วันหลังจากที่เข้ามาในอัฟกานิสถานเป็นครั้งที่สอง ในขณะที่พยายามที่จะยับยั้งการทำงานของระเบิดแสวงเครื่องที่อยู่รวมกันเป็นกลุ่ม ซึ่งแหล่งที่มาของฝ่ายจำเลยกล่าวว่า ได้มีการวางไว้เพื่อล่อให้ผู้เชี่ยวชาญด้านการทำลายล้างวัตถุระเบิดเข้ามาทำการเก็บกู้ โดยเธอได้ทำการปลดชนวนไปหนึ่งลูก แต่แล้วลูกที่สองก็ได้ระเบิดออกไปแบบเป็นลูกโซ่ แขนและขาของเธอได้หายไปเกือบทั้งหมดจากการระเบิด เธอได้รับการเคลื่อนย้ายโดยเฮลิคอปเตอร์ไปยังแคมพ์เบสชัน ที่ลัชการ์กาห์ เพื่อเตรียมบินกลับไปยังโรงพยาบาลควีนเอลิซาเบธ ที่เบอร์มิงแฮม กระทั่งเธอได้เสียชีวิต ณ ที่แห่งนั้นในวันรุ่งขึ้น
งานศพของเธอได้จัดขึ้นในวันที่ 6 พฤษภาคม ค.ศ. 2011 ที่โบสถ์ฮัดเดอร์สฟิลด์ปาริช ซึ่งทหารกองเกียรติยศจากกองทหารของเธอ ได้จัดแถวย่างก้าวเป็นขบวนแห่ศพและนำโลงศพของเธอเข้าไปในโบสถ์ ผู้คนกว่า 1,000 ชีวิตได้เข้าร่วมพิธีศพ ซึ่งรวมถึงครอบครัว, มิตรสหาย, บุคลากรทางทหาร และประชาชนพลเมืองในฮัดเดอร์สฟิลด์
ณรงค์ศักดิ์ เบี้ยทอง
ณรงค์ศักดิ์ เบี้ยทอง นักกีฬาเรือพายทีมชาติไทย เกิดที่จังหวัดปทุมธานี
ณรงค์ศักดิ์ เบี้ยทอง ชื่อเล่น โอ๊ด เกิดวันที่ 16 มีนาคม พ.ศ. 2557 ตำบลหนองสามวัง อำเภอหนองเสือ จังหวัดปทุมธานี โอ๊ดตอนเด็กๆชอบเล่นฟุตบอล แต่อนาคตพิกพลัน หันมามีใจรักกีฬาเรือพาย ได้เดินทางไปแข่งขันในต่างประเทศมากมาย เช่น ประเทศสิงคโปร์ ประเทศจีน
การศึกษาตอนประถมศึกษาที่โรงเรียนวัดปทุมนายก มัธยมศึกษาศึกษาที่โรงเรียนหนองเสือวิทยาคม จ.ปทุมธานี ปัจจุบันศึกษาที่ สถาบันการพลศึกษา วิทยาเขตลำปาง
โอ๊ด ยังเป็นญาติกับ ลูกตั้ม - ธวัชชัย ทองอินทร์ เดอะ คอมเมเดียน ไทยแลนด์ ซีซั่นที่ 2 โดยเป็นญาติทางคุณตา โดยคุณตาของโอ๊ด ก็นามสกุล ทองอินทร์ พ่อของ ลูกตั้ม เป็นนักร้องท้องถิ่นในจังหวัดนครนายกและทั่วประเทศ
บุจิงกัง
เบอร์นาร์ด ปาสคอล
มิเกล ปายีส์
เดมบา บา
สฺยง เฉาจง
สฺยง เฉาจง  เป็นนักมวยสากลอาชีพชาวจีน
สฺยง เฉาจง เกิดเมื่อวันที่ 3 ตุลาคม พ.ศ. 2525 ที่เขตปกครองตนเองชนชาติจ้วงและม้ง เหวินซาน มณฑลยูนนาน มีเชื้อสายม้ง นับเป็นนักมวยสากลอาชีพคนแรกของจีนที่ได้ครองตำแหน่งแชมป์โลก โดยเป็นแชมป์โลกของสภามวยโลก (WBC) ในรุ่นสตอร์วเวท (105 ปอนด์)
สฺยง เฉาจง สามารถป้องกันตำแหน่งไว้ได้ทั้งหมด 2 ครั้ง ก่อนจะเสียตำแหน่งให้แก่ โอสบัลโด โนโบอา นักมวยชาวเม็กซิกันในต้นปี พ.ศ. 2557
Xiong Chaozhong
Xiong Zhaozhong
เซียงเจ้าซง
เซียงเจ้าจง
เซียง เจ้าจง
เควิน กรอสส์ครอยซ์
ยุคสามกัปสุดท้าย
ยุคสามกัปสุดท้าย  เป็นความเชื่อทางอันตวิทยาของลัทธิบัวขาว และได้สืบทอดมาจนกลายเป็นคำสอนหลักของลัทธิอนุตตรธรรมในปัจจุบัน
ความเชื่อนี้ระบุว่าในช่วงปลายกัป พระแม่องค์ธรรมได้แบ่งธรรมกาล (陽) ออกเป็น 3 ยุค คือ คือยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า ซึ่งสิ้นสุดไปแล้ว และปัจจุบันคือยุคขาวของพระเมตไตรยพุทธเจ้า
ศาสนาพุทธในประเทศจีนมีความเชื่อว่าโลกกำลังเข้าสู่ยุคเสื่อมเนื่องจากเป็นช่วงปลายกัป ลัทธิบัวขาวซึ่งเกิดขึ้นสมัยราชวงศ์หยวนได้รับความเชื่อนี้แล้วนำมาพัฒนาต่อว่า เพื่อช่วยเหลือสรรพสัตว์ให้พ้นทุกข์ พระแม่องค์ธรรมได้แบ่งธรรมกาลออกเป็น 3 ยุค คือ คือยุคเขียว ยุคแดง และยุคขาว แต่ละยุคได้ส่งพระพุทธเจ้ามาปกครองแตกต่างกัน เพื่อทำหน้าที่ฉุดช่วยสรรพสัตว์ โดยยุคเขียวเป็นของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้าซึ่งจะมาถึงในอนาคต เมื่อสิ้นสุดแต่ละยุคจะมีงานชุมนุมชื่อหลงหัวฮุ่ย  จัดขึ้นที่วิมานของพระแม่องค์ธรรม เพื่อให้ผู้ที่บรรลุธรรมในแต่ละยุคได้มาประชุมร่วมฉลองกันและถวายรายงานต่อพระแม่องค์ธรรม ความเชื่อนี้ได้สืบทอดและพัฒนาต่อมาในลัทธิเซียนเทียนเต้าและลัทธิอนุตตรธรรมตามลำดับ
ลัทธิอนุตตรธรรมยังได้ผสานความเชื่อเรื่องสามกัปสุดท้ายเข้ากับความเชื่อเรื่องไตรรัตน์ โดยถือว่าแต่ละยุคมีลัญจกรและสัจจคาถากำกับแต่งต่างกัน ดังนี้
ศิริมงคล นครทองปาร์ควิว
กฎบัตรโอลิมปิก
กฎบัตรโอลิมปิก  เป็นระเบียบและแนวปฏิบัติสำหรับการจัดกีฬาโอลิมปิกและขบวนการโอลิมปิก (Olympic Movement) แก้ไขเพิ่มเติมครั้งสุดท้ายเมื่อวันที่ 9 กันยายน 2013
คณะกรรมการโอลิมปิกสากล (International Olympic Committee) ได้ตกลงรับกฎบัตรนี้ซึ่งประมวลหลักการ ระเบียบ และข้อบังคับพื้นฐานเอาไว้ในภาษาฝรั่งเศสและภาษาอังกฤษอันเป็นภาษาราชการของกฎบัตร แต่เมื่อเนื้อความทั้งสองภาษาขัดกัน จะถือภาษาฝรั่งเศสเป็นสำคัญ
ความมุ่งหมาย.
ตลอดประวัติศาสตร์โอลิมปิก กฎบัตรโอลิมปิกได้ใช้เป็นเครื่องตัดสินความขัดแย้งทางโอลิมปิกเสมอมา และดังที่กำหนดไว้ในคำปรารภ กฎบัตรมีความมุ่งหมายอยู่ 3 ประการ คือ
กฎบัตรโอลิมปิกประกอบด้วยเนื้อความ 61 ข้อ จัดเป็น 5 หมวด พรรณนารายละเอียดเกี่ยวกับระเบียบและแนวปฏิบัติทั้งหลายที่เกี่ยวข้อง ส่วนสำคัญมีดังนี้
Olympic Charter
เปอร์เซียน (พันธุ์แมว)
มาโมรุ ซามูราโงจิ
มาโมรุ ซามูราโงจิ  (เกิด 21 กันยายน 1963) เป็นนักแต่งเพลงชาวญี่ปุ่น จากจังหวัดฮิโรชิมะ ได้ชื่อว่าเป็นผู้แต่งดนตรีประกอบวิดีโอเกม "เรซิเดนต์อีวิล Dual Shock Ver." ในปี 1998 และ "โอนิมูฉะ วอร์ลอร์ด" ในปี 2001 สื่อมวลชนตั้งฉายาให้ว่าเขาเป็น "เบโทเฟนแห่งยุคติจิตอล" จากคำกล่าวอ้างว่าเขาสามารถแต่งเพลงได้ ทั้งที่หูหนวก
เรื่องราวของเขาเป็นที่สนใจในช่วงเดือนกุมภาพันธ์ 2014 เมื่อมีข่าวว่า ดนตรีที่เขาประพันธ์ขึ้นทั้งหมดนั้น ล้วนเป็นผลงานของผู้อื่น โดยเป็นผลงาน ทากาชิ นีงากิ  นักแต่งเพลงที่ได้รับการว่าจ้าง และยังถูกเปิดเผยด้วยว่า เรื่องที่ว่าเขาเป็นไมเกรนมาตั้งแต่เด็กจนกระทั่งสูญเสียการได้ยิน และใช้ความพยายามฝึกฝนการแต่งเพลงทั้งที่หูหนวกนั้น ล้วนเป็นเรื่องแต่งขึ้น ที่จริงแล้วซามูราโงจิแกล้งทำเป็นหูหนวก เพื่อให้เรื่องราวน่าสนใจ
ไซคิหนุ่มพลังจิตอลเวง
ไซคิหนุ่มพลังจิตอลเวง  เป็นซีรีส์มังงะญี่ปุ่น แต่งเรื่องและเขียนภาพโดยชูอิจิ อาโซ เป็นเรื่องราวเกี่ยวกับไซคิ คุสึโอะ นักเรียนมัธยมปลายผู้มีพลังจิตติดตัวมาแต่กำเนิด แต่พยายามใช้ชีวิตให้เหมือนคนปกติโดยปกปิดความสามารถไม่ให้คนภายนอกได้รู้ แต่ก็ต้องเจอกับเรื่องราววุ่น ๆ ไม่เว้นแต่ละวัน เดิมเป็นซีรีส์มังงะเรื่องสั้นที่ตีพิมพ์ตั้งแต่ปี พ.ศ. 2553 ถึง พ.ศ. 2554 ต่อมาจึงพัฒนาเป็นซีรีส์เรื่องยาว เริ่มตีพิมพ์ในนิตยสาร"โชเน็งจัมป์รายสัปดาห์"ของสำนักพิมพ์ชูเอชะะตั้งแต่เดือนพฤษภาคม พ.ศ. 2555 ถึงเดือนกุมภาพันธ์ พ.ศ. 2561 ตามด้วยซีรีส์การ์ตูนสี่ช่องขนาดสั้นตีพิมพ์ในนิตยสารเดียวกัน และตอนสั้น 2 ตอนตีพิมพ์นิตยสาร"จัมป์ GIGA" ในเดือนพฤษภาคมและกรกฎาคม พ.ศ. 2561 สำนักพิมพ์ชูเอชะรวบรวมตีพิมพ์เป็นหนังสือมังงะรวมเล่ม ("ทังโกบง") ทั้งหมด 26 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์ ตีพิมพ์เป็นรายสัปดาห์ในนิตยสารบูมตั้งแต่ปี พ.ศ. 2556 จนนิตยสารปิดตัวในปี พ.ศ. 2557 และวางจำหน่ายหนังสือมังงะเล่มแรกในปี พ.ศ. 2558
ซีรีส์อนิเมะโทรทัศน์ดัดแปลงออกอากาศตั้งแต่เดือนกรกฎาคม พ.ศ. 2559 ถึงธันวาคม พ.ศ. 2561 ภาพยนตร์คนแสดงดัดแปลงกำกับโดยยูอิจิ ฟูกูดะ และนำแสดงโดยเคนโตะ ยามาซากิ ผลิตโดยโคลัมเบียพิคเจอร์ส (โซนี่พิกเชอส์เอ็นเตอเทนเมนต์ ประเทศญี่ปุ่น) และ แอสมิกเอช ออกฉายในเดือนตุลาคม พ.ศ. 2560 ซีรีส์อนิเมะภาคต่อ 6 ตอนชื่อเรื่องว่า "ไซคิหนุ่มพลังจิตอลเวง: ตื่นขึ้นอีกครั้ง" ออกฉายทางเน็ตฟลิกซ์ในเดือนธันวาคม พ.ศ. 2562
ไซคิ คุสิโอะ เป็นนักเรียนมัธยมผู้มีความสามารถด้านพลังจิตทุกรูปแบบติดตัวแต่กำเนิด ทั้งเทเลพาธี ไซโคคิเนซิส พลังจิตเคลื่อนย้าย และอื่นๆ แม้จะมีพลังจิตเหล่านี้ แต่ไซคิก็พบกับความยากลำบากในการใช้ชีวิตและพยายามไม่ทำตนให้เป็นที่สะดุดตา การ์ตูนเรื่องนี้เป็นเรื่องราวของไซคิที่พยายามจะใช้พลังจิตอย่างลับๆ เพื่อจะได้ใช้ชีวิตอย่างนักเรียนมัธยมทั่วไป ขณะเดียวกันก็ต้องรับมือกับเหล่าเพื่อนร่วมชั้นผู้ไม่ปกติในโรงเรียนมัธยม PK
ไซคิ คุสึโอะ  เป็นตัวละครเอกของเรื่อง นักเรียนมัธยมที่โรงเรียนมัธยม PK ปี 2 ห้อง 巛 (3) เป็นผู้มีพลังจิตติดตัวแต่กำเนิด มีความสามารถทางด้านพลังจิตสารพัดอย่าง พยายามปิดกั้นพลังจิตของตนเพื่อไม่ให้เป็นที่สะดุดตาและพยายามไม่ยุ่งเกี่ยวกับคนอื่น
เน็นโด ริกิ  เป็นเพื่อนร่วมชั้นของคุสึโอะ เป็นคนเพียงคนเดียวที่คุสึโอะไม่สามารถอ่านใจ มีหน้าตาเหมือนนักเลง ไว้ผมทรงโมฮีแกน และมีคางเหมือนก้น แต่เป็นคนที่บ้าๆบอๆติ๊งต๊องแบบเหนือความคาดหมาย มักชอบชวนคุสึโอะไปร้านราเม็งอยู่เสมอ
ไคโด ชุน  เป็นเพื่อนร่วมชั้นของคุสึโอะ มีลักษณะเป็นโรคเกรียนม.ต้นกำเริบคือชอบจินตนาการว่าตนเองเป็นคนพิเศษและมีคำพูดกับการกระทำแบบเพี้ยนๆ ไคโดชอบเรียกตัวเองว่าเป็น "ปีกทมิฬ" มีผ้าพันแผลผูกที่มือขวาโดยอ้างว่าเป็นการผนึกพลัง
ไฮโระ คิเนชิ  เป็นเพื่อนร่วมชั้นของคุสึโอะและเป็นหัวหน้าห้องปี 2 ห้อง ห้อง 巛 (3) เป็นคนที่มีทักษะด้านกีฬาสูง และเป็นคนไฟแรง เป็นที่เชื่อมั่นและชื่นชมของเพื่อนร่วมชั้นมาก
เทรุฮาชิ โคโคมิ  เป็นเพื่อนร่วมชั้นของคุสึโอะ เป็นนักเรียนหญิงที่เนื้อหอมในหมู่หนุ่มๆมากที่สุดในโรงเรียน แต่แอบชอบคุสึโอะ
ยูเมฮาระ จิโยะ  เป็นเพื่อนร่วมชั้นของคุสึโอะ เคยแอบชอบคุสึโอะ และพยายามเข้าใกล้ แต่คุสึโอะก็พยายามตีห่าง จนต้องถอดใจไปชอบ ไคโด ชุน แทน
โทริซึกะ เรย์ตะ  เป็นผู้มีพลังของการมองเห็นวิญญาณมาแต่กำเนิด ได้รู้ตัวตนที่แท้จริงของคุสึโอะว่าเป็นมนุษย์พลังจิต จึงได้มาขอตัวเป็นศิษย์ให้สอนพลังจิตแต่ถูกปฏิเสธ ต่อมาได้เข้าเรียนที่โรงเรียน PK ในห้องข้างๆกับห้องของคุสึโอะ
ทาคาฮาชิ  เป็นเพื่อนร่วมชั้นของคุสึโอะ มักถูกถือว่าเป็นหนึ่งในตัวประกอบ
การ์ตูนเรื่องไซคิหนุ่มพลังจิตอลเวงเริ่มลงตีพิมพ์ในนิตยสารโชเน็นจัมป์ ของสำนักพิมพ์ชูเอฉะ ตั้งแต่วันที่ 14 พฤษภาคม พ.ศ. 2555 ในนิตยสารโชเน็นจัมป์ฉบับที่ 24 ประจำปี พ.ศ. 2555 และตีพิมพ์ในรูปแบบหนังสือการ์ตูนรวมเล่มเล่มที่ 1 ออกจำหน่ายเมื่อวันที่ 4 กันยายน พ.ศ. 2555 ปัจจุบันตีพิมพ์ถึงเล่มที่ 11 วางจำหน่ายเมื่อวันที่ 4 ธันวาคม พ.ศ. 2557
ในประเทศไทย ไซคิหนุ่มพลังจิตอลเวงได้ลิขสิทธิ์โดยสำนักพิมพ์เนชั่น เอ็ดดูเทนเมนท์ ตีพิมพ์รายสัปดาห์ในนิตยสารการ์ตูนบูม โดยตีพิมพ์ครั้งแรกในนิตยสารฉบับที่ 43 ประจำปี พ.ศ. 2556 ซึ่งวางจำหน่ายในวันที่ 24 กันยายน พ.ศ. 2556 และตีพิมพ์ครั้งสุดท้ายในนิตยสารฉบับที่ 16 ประจำปี พ.ศ. 2557 ซึ่งวางจำหน่ายฉบับในวันที่ 25 มีนาคม พ.ศ. 2557 เนื่องจากนิตยสารบูมยุติการวางจำหน่าย
สำนักพิมพ์เนชั่น เอ็ดดูเทนเมนท์ตีพิมพ์"ไซคิ หนุ่มพลังจิตอลเวง"ในรูปแบบหนังสือมังงะรวมเล่มเล่มที่ 1 เมื่อวันที่ 21 มกราคม พ.ศ. 2558 วางจำหน่ายถึงเล่มที่ 2 เมื่อวันที่ 21 ธันวาคม พ.ศ. 2565
เสี่ยงเจ้าจง
เสี่ยง เจ้าจง
ดีโก คอนเทนโท
เกิร์ด มึลเลอร์
สมเด็จพระเจ้าโอลาฟที่ 5
สมเด็จพระราชาธิบดีโบดวง
ซเฟิน เบนเดอร์
ลาส์ เบนเดอร์
ไบเออร์ 04 เลเฟอร์คูเซิน
ไบย์อาลีนา
เลเฟอร์คูเซิน
เอชเอสเอชนอร์ดแบงก์-อารีนา
อัลลิอันซ์อารีนา
โอลิมเปียชตาดิโยน (เบอร์ลิน)
โอลิมเปียชตาดิโยน (มิวนิก)
นูร์เบอร์ก-ริง
ฮอกเคนไฮม์ริง
เอื้องศรีเชียงดาว
เอื้องศรีเชียงดาว  เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว ออกดอกในเดือนพฤษภาคม – มิถุนายน เป็นไม้ถิ่นเดียวในประเทศไทย พบครั้งแรกโดย ดร. สันติ วัฒฐานะ และ ดร. ปิยะเนตร สุขสถาน เมื่อ พ.ศ. 2544 ที่ดอยเชียงดาว จังหวัดเชียงใหม่ ชื่อสกุลตั้งตามพระนามาภิไธยของสมเด็จพระเทพรัตนราชสุดา สยามบรมราชกุมารี
Sirindhornia pulchella
วอลเลย์บอลหญิงในโอลิมปิกฤดูร้อน 2012
วอลเลย์บอลหญิงในโอลิมปิกฤดูร้อน 2012 เป็นการแข่งขันวอลเลย์บอลหญิง จำนวน 12 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 13 นับตั้งแต่ปี ค.ศ. 1964 จัดการแข่งขันระหว่างวันที่ 28 กรกฎาคม ถึง 11 สิงหาคม 2012 ที่อีเลส คอร์ต เอ็กฮิตบิชั่น เซนเตอร์ โดยวอลเลย์บอลหญิงทีมชาติบราซิล สามารถคว้าเหรียญทองไปครองได้เป็นสมัยที่ 2
เอื้องศรีประจิม
เอื้องศรีประจิม  เป็นกล้วยไม้ดิน ใบเดี่ยว มีจุดประสีแดงแกมม่วงทั้งใบ ดอกออกเป็นช่อยาว ออกดอกในเดือนพฤษภาคม เป็นไม้ถิ่นเดียวในประเทศไทยและใกล้สูญพันธุ์ พบครั้งแรก ดร. ปิยเกษตร สุขสถาน เมื่อ 10 มิถุนายน พ.ศ. 2544 ที่ดอยหัวหมด จังหวัดตาก ชื่อสกุลตั้งตามพระนามาภิไธยของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
Cell potency
Sirindhornia mirabilis
ทอร์สเทน ฟริงส์
พลับพลา (พืช)
พลับพลาหรือพลองส้ม กะปกกะปู หลายหรือหมากกอม เป็นไม้ยืนต้นในวงศ์ Tiliaceae หรือ Malvaceae ไม้พุ่มหรือไม้ยืนต้นขนาดเล็ก เปลือกสีน้ำตาลเข้มจนออกดำ ลำต้นเรียบมีสะเก็ดเล็กน้อย อาจมีพูพอน เปลือกมีความเหนียว ลอกออกได้ ใบเดี่ยว สีเขียว มีขนเป็นหนามแข็ง และขนสั้นสีน้ำตาลปกคลุม ดอกช่อ ออกเป็นกระจุกตามซอกใบ กลีบดอกสีเหลืองอมเทาหรือสีเหลืองอ่อน เกสรตัวผู้สีเหลืองจำนวนมาก ผลเดี่ยว เมล็ดเดียวแข็ง กลม สีเขียวมีขนสั้นปกคลุม เปลือกผลเหนียว แก่แล้วผิวเป็นสีดำ มีเมล็ดแข็งเพียงเมล็ดเดียว มีเส้นใยหุ้มเมล็ด กระจายพันธุ์ตั้งแต่ศรีลังกา อินเดีย และเกาะชวา
ใบนำมามวนยาสูบ เนื้อไม้เหมาะสำหรับทำตู้ เปลือกมีเส้นใยมาก ใช้ทำเชือกได้ ผลรับประทานได้ ในอินเดียใช้รักษาอาการอาหารไม่ย่อย แก้ไทฟอยด์ ท้องเสีย และแผลในปาก ไต้หวันใช้ใบชงน้ำดื่มแก้อาหารไม่ย่อย ในอินโดจีนนำใบมาย่างไฟแล้วต้มน้ำดื่มเป็นยาขับพยาธิ ทางภาคใต้ของไทย แก่นใช้ผสมกับตัวยาอื่นๆ ต้มน้ำดื่ม แก้หืด
Microcos tomentosa
โรงเรียนเพชรพิทยาคม (จังหวัดชลบุรี)
โรงเรียนเพชรพิทยาคม  ตั้งอยู่ที่ 170/17 หมู่ 9 ถนนสุขุมวิท ตำบลบ้านสวน อำเภอเมือง จังหวัดชลบุรี 20000 สังกัดสำนักงานคณะกรรมการส่งเสริมการศึกษาเอกชน(สช)
โรงเรียนเพชรพิทยาคม เป็นโรงเรียนเอกชน มีอาคารทั้งหมด 7 อาคาร เป็นอาคารไม้สองชั้นจำนวน 4 อาคาร อาคารตึกสองชั้นครึ่ง 1 อาคาร อาคารตึกสามชั้น 1 อาคาร อาคารตึกสี่ชั้น 1 อาคาร มีห้องเรียน 21 ห้องเรียน และห้องประกอบอื่นๆ คือ ห้องศูนย์ทักษะ ห้องสมุด ห้องคอมพิวเตอร์ ห้องดนตรี - นาฏศิลป์ ห้องประชุมเล็ก ห้องพยาบาล ห้องสหกรณ์ร้านค้า อาคาร 7 อาคาร นี้ตั้งเรียงรายชิดรั้วโรงเรียนด้านข้าง และด้านหลังเป็นรูปตัวยู (U) เหลือที่ว่างตรงกลางใช้เป็นสนามกีฬา และที่สำหรับเข้าแถวเคารพธงชาติตอนเช้าของนักเรียน
โรงเรียนเพชรพิทยาคม ได้รับอนุญาตให้จัดตั้งขึ้นเมื่อวันที่ 17 พฤษภาคม พ.ศ. 2506 โดยมีนางสมคิด คงเพชรวิเศษ เป็นผู้รับใบอนุญาต ผู้จัดการ มีนางกัญญา คงเพชรวิเศษ เป็นครูใหญ่ คนปัจจุบัน
สีฟันกระบือ
สีฟันกระบือ หรือขนหนอนสะเหล่า เป็นไม้พุ่มในวงศ์ Phyllanthaceae กิ่งอ่อนมีขน เปลือกสีน้ำตาลปนเทา แตกเป็นร่องตื้นตามความยาวของลำต้น ใบเดี่ยว ดอกช่อ ออกตามซอกใบ ดอกแยกเพศแต่อยู่ในช่อเดียวกัน ผลเดี่ยว กลม ผิวเรียบเป็นมัน สีเขียว สุกแล้วเป็นสีดำ ใบใช้ต้มน้ำดื่มเป็นยาถ่าย รากต้มเป็นยาบำรุงร่างกาย หลังคลอดบุตร
ความเป็นพิษต่อระบบนิเวศ
ความเป็นพิษต่อระบบนิเวศ  เป็นเรื่องของการศึกษาด้านนิเวศพิษวิทยา (ซึ่งเป็นคำผสมของคำว่านิเวศวิทยา กับพิษวิทยา) โดยอิงความเป็นไปได้ด้านชีวภาพ, สารเคมี หรือความเครียดทางกายภาพที่ส่งผลกระทบต่อระบบนิเวศ ความเครียดดังกล่าวอาจเกิดขึ้นในสภาพแวดล้อมทางธรรมชาติที่ความหนาแน่น, ความเข้มข้น หรือในระดับสูงพอที่จะทำลายชีวเคมีธรรมชาติ, สรีรวิทยา, พฤติกรรม และการปฏิสัมพันธ์ของสิ่งมีชีวิตที่มีอยู่ในระบบนิเวศ
ความเป็นพิษต่อระบบนิเวศได้รับการกำหนดให้เป็น "สาขาของนิเวศพิษวิทยาที่เกี่ยวข้องกับการศึกษาผลกระทบที่เป็นพิษ ที่เกิดจากมลพิษทางธรรมชาติหรือการสังเคราะห์ ซึ่งส่งผลต่อองค์ประกอบของระบบนิเวศ, สัตว์ (รวมถึงมนุษย์), พืชและจุลินทรีย์ในสิ่งแวดล้อมที่สำคัญ"
Bridelia tomentosa
จมูกปลาหลด
จมูกปลาหลด เป็นไม้เลื้อยในวงศ์ Asclepiadaceae ลำต้นมียางขาวเหมือนน้ำนม ใบเดี่ยว ผิวใบเกลี้ยงทั้งสองด้าน หรือมีขนประปราย ดอกช่อขนาดเล็กสีแดงอมม่วง ผลเป็นฝักเรียว เมล็ดเล็กแบน รูปไข่มีขนเป็นพู่ ใช้เป็นอาหารสัตว์
Sarcostemma secamone
มัฑณาวี คีแนน
จตุรงค์ โกลิมาศ (ชื่อเล่น: เอ็กซ์) เกิดเมื่อวันที่ 28 ตุลาคม พ.ศ. 2512 เป็นนักร้อง และนักแสดงชาวไทย เป็นหนึ่งในสมาชิกวงบอยแบนด์ชื่อว่า ไฮแจ็ค สังกัด อาร์.เอส. โปรโมชั่น ส่วนผลงานละครแสดงละครโทรทัศน์เรื่องแแรกคือเรื่อง ตองหนึ่ง ทางช่อง 7
ลีกภูมิภาค ดิวิชัน 2 ฤดูกาล 2557
ลีกภูมิภาค ดิวิชั่น 2 หรือที่รู้จักในชื่อ เอไอเอส ลีกภูมิภาค ดิวิชั่น 2 ประจำฤดูกาล 2557 เป็นการแข่งขันฟุตบอลลีกระดับที่ 3 ของประเทศไทย โดยจัดแบ่งการแข่งขันเป็น 6 ลีกตามภูมิภาค โดยจะคัดเลือกทีมชนะเลิศและรองชนะเลิศของแต่ละภูมิภาค เพื่อให้ได้ 12 สโมสร มาแข่งในระบบลีกอีกครั้ง โดยอันดับที่ 1-4 จะได้เลื่อนชั้นไปสู่ ไทยลีกดิวิชั่น 1
ฤดูกาล 2557 มีสโมสรเข้าร่วมแข่งขัน 83 ทีม แบ่งเป็น 6 กลุ่ม ได้แก่
โดยเริ่มทำการแข่งขันเปิดฤดูกาลในวันศุกร์ที่ 14 กุมภาพันธ์ 2557 เป็นต้นไป
"แก้ไขล่าสุด วันอาทิตย์ที่ 21 กันยายน พ.ศ. 2557"
กลุ่มภาคตะวันออกเฉียงเหนือ (14 ทีม).
กลุ่มภาคกลางตะวันตก (14 ทีม).
กลุ่มภาคใต้ (13 ทีม).
สำหรับการแข่งขัน ลีกภูมิภาค ดิวิชัน 2 รอบแชมเปี้ยนส์ ลีก ในฤดูกาล 2557 ได้เปลี่ยนแปลงกติกาเล็กน้อย โดยจะคัดเลือกทีมชนะเลิศและรองชนะเลิศของแต่ละภูมิภาค รวม 12 สโมสร ไม่มีการเพลย์ออฟ หลังจากนั้นทำการแบ่งการแข่งขันเป็น 2 กลุ่ม กลุ่มละ 6 ทีม และคัดเอาที่ 1 และ 2 ของแต่ละกลุ่ม รวม 4 ทีม เพื่อได้เลื่อนชั้นไปสู่ดิวิชั่น 1 เช่นเดิม
ซึ่งเมื่อวันเสาร์ที่ 27 กันยายน 2557 ที่ผ่านมาได้มีพิธีการจับสลากการแข่งขันฟุตบอลลีกภูมิภาค ดิวิชัน 2 รอบแชมเปี้ยนส์ ลีก ฤดูกาล 2557 จัดขึ้นที่สวนสาธารณะหนองประจักษ์ จังหวัดอุดรธานี
"แก้ไขล่าสุด วันเสาร์ที่ 13 ธันวาคม พ.ศ. 2557"
"รวมผลสองนัด สุโขทัย เอฟซี ชนะ 5–4."
"รวมผลสองนัด เสมอ 1–1. ประจวบ เอฟซี ชนะด้วยกฏยิงประตูทีมเยือน."
อันเดรียส โมลเลอร์
ดิเยโก อาร์มันโด คอนเทนโท
คลิฟฟ์ เคอร์ติส
คลิฟฟอร์ด วิเวียน เดวอง "คลิฟฟ์" เคอร์ติส ) เป็นนักแสดงชาวนิวซีแลนด์เชื้อสายชนพื้นเมืองมาวรี มีผลงานการแสดงภาพยนตร์ฮอลลีวูดที่รับบทบาทเป็นคนเชื้อสายต่างๆ หลากหลาย ทั้งชาวละตินอเมริกัน ชาวอาหรับ ชาวอินเดีย
เคอร์ติสเกิดที่เมืองโรโตรัว อยู่ชายฝั่งทางตอนเหนือของเกาะเหนือ ประเทศนิวซีแลนด์ สืบเชื้อสายมาจากชาวมาวรีเผ่า เตอาราวา เริ่มงานแสดงจากการแสดงละครเวทีหลังจากจบมัธยมปลาย มีผลงานภาพยนตร์เรื่องแรกในปี 1993 จากบทเล็กๆ ในเรื่อง "The Piano" ผลงานกำกับของเจน แคมเปียน และเริ่มมีชื่อเสียงในระดับนานาชาติจากภาพยนตร์เรื่อง "Whale Rider" ในปี 2002 ผลงานกำกับของนิกี คาโร โดยรับบทเป็นพ่อของคีชา แคสเซิล-ฮิวส์
แพร์ แมร์เทซัคเคอร์
โทนี ครูส
เอิร์นสต์ ลุดวิก เคียร์คเนอร์
รายพระนามพระประมุขทิเบต
สมเด็จพระจักรพรรดิแห่งทิเบต.
ราชวงศ์ยาร์ลุง.
ต้นราชวงศ์คือยาชีแจ็นโป และได้กลายเป็นจักรวรรดิทิเบตตั้งแต่ในสมัยของซงแจ็นกัมโป
ราชวงศ์ฮอชูด.
เป็นราชวงศ์ของชาวมองโกลที่เข้ามาปกครองทิเบตตั้งแต่ปี 1642 ต่อจากราชวงศ์จังปา และล่มสลายลงในปี 1717
องค์ทะไลลามะ.
ตั้งแต่อดีตจนถึงปัจจุบัน มีองค์ทะไลลามะทั้งหมด 14 องค์ โดย 2 พระองค์แรกเกิดจากการสถาปนาย้อนหลังขององค์ทะไลลามะ องค์ที่ 3 ส่วนทะไลลามะพระองค์แรกที่มีอำนาจเหนือทิเบตอย่างแท้จริงคือทะไลลามะ องค์ที่ 5
ไพศาล จันทรภักดี
นายไพศาล จันทรภักดี (เกิด 25 มีนาคม พ.ศ. 2492) อดีตสมาชิกสภาผู้แทนราษฎรจังหวัดเพชรบูรณ์ 7 สมัย
นายไพศาล จันทรภักดี เกิดเมื่อวันที่ 25 มีนาคม พ.ศ. 2492 เป็นบุตรของนายเม่งเตี้ยง และ นางเป๋า จันทรภักดี สำเร็จการศึกษา สัตวแพทยศาสตรบัณฑิต จาก มหาวิทยาลัยเกษตรศาสตร์ การศึกษามหาบัณฑิต สาขาบริหารการศึกษา จาก มหาวิทยาลัยนเรศวร
ไพศาล เคยดำรงตำแหน่งเป็น กรรมการผู้จัดการบริษัทเพชรบูรณ์ทำไม้ จำกัด ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรก ใน พ.ศ. 2522 สังกัดพรรคเสรีธรรม (พ.ศ. 2522) ซึ่งได้รับเลือกตั้งในครั้งดังกล่าว และได้รับเลือกเรื่อยมาจนถึง พ.ศ. 2548 รวม 7 สมัย
ในปี พ.ศ. 2555 ไพศาลได้สมัครเข้าร่วมงานกับพรรคเพื่อไทย
ไพศาล จันทรภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
หม่อมเจ้าจันทรจรัสศรี ยุคล
ปิยะ อังกินันทน์
นายปิยะ อังกินันทน์ (5 ตุลาคม พ.ศ. 2476 - 25 กันยายน พ.ศ. 2562) อดีตสมาชิกสภาผู้แทนราษฎรจังหวัดเพชรบุรี 6 สมัย
นายปิยะ อังกินันทน์ เกิดเมื่อวันที่ 5 ตุลาคม พ.ศ. 2476 เป็นบุตรชายของนายผาด อังกินันทน์ และ นางบุญยวด อังกินันทน์ และเป็นพี่ชายของนายยุทธ อังกินันทน์ สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จาก มหาวิทยาลัยรามคำแหง สมรสครั้งแรกกับนางอุไร (สิ่ม) อังกินันทน์ มีบุตร-ธิดา รวม 3 คน 1.นายสุขสันต์ (โป๋) อังกินันทน์ รองนายก อบจ. เพชรบุรี 2.นางปานจิต (น้อง) ชิ้นศิริ 3.นายชัยยะ(ปราย) อังกินันทน์ นายก อบจ. เพชรบุรี และสมรสครั้งที่สองกับนางสุคัณธา (ตุ่ม) อังกินันทน์ มีบุตร-ธิดา 1 คน คือ นางสาวปิยะนาต (แจม) อังกินันทน์ ปลัดอำเภอ